spyder audio to release in chennai
‘స్పైడర్’ ఆడియో విడుదల అక్కడే..!
కొన్ని దశాబ్దాల తర్వాత ఒక తెలుగు సినిమా ఆడియో అక్కడ విడుదల అవుతోంది..
TNN | Updated:
Sep 7, 2017, 07:54AM IST
తెలుగు హీరోల సినిమాలు పక్క భాషల్లోకి అనువాదం కావడం, తమిళ, మలయాళ భాషల్లో విడుదల కావడం కొత్తేమీ కాదు. అయితే మహేశ్ &lsquo;స్పైడర్&rsquo; మాత్రం తమిళనాట భారీ ఎత్తున విడుదల కాబోతోంది. ఇది వరకూ మహేశ్ సినిమాలు తమిళంలోకి అనువాదమైన ఆకట్టుకున్నాయి. ఇప్పుడు స్పైడర్ కు దర్శకుడు కూడా తమిళుడే కావడంతో... ఈ సినిమాపై అక్కడ ఎక్కువ ఆసక్తి నెలకొని ఉంది. తమిళ స్టార్ డైరెక్టర్ మురుగదాస్ ఇమేజ్ తో ఈ సినిమా అక్కడ భారీ ఎత్తున విడుదల అవుతోంది.
ఈ సినిమా తమిళ డబ్బింగ్ రైట్స్ కూడా రికార్డు స్థాయి మొత్తం పలికినట్టుగా తెలుస్తోంది. ఈ నేపథ్యంలో ఈ నెల తొమ్మిదో తేదీన స్పైడర్ ఆడియో విడుదల కానుంది. చెన్నై అందుకు వేదికగా నిలవనుంది. ఆసక్తిదాయకమైన అంశం ఏమిటంటే.. ఈ సినిమా తెలుగు ఆడియోను కూడా చెన్నైలోనే విడుదల చేస్తున్నారు. తమిళంతో పాటు తెలుగు ఆడియోను కూడా అక్కడే రిలీజ్ చేస్తున్నారు.